உங்கள் வீட்டில் ஒரு நாய்க்குட்டி இருப்பதாக வைத்துக்கொள்ளுங்கள். அதனிடம் ‘உட்கார்’ என்று சொன்னால் அது உட்காருகின்றது, ‘நில்’ என்று சொன்னால் அது நிற்கின்றது..இங்கே ‘உட்கார்’, ‘நில்’ என்ற சொற்களை நாம் ‘கட்டளை’ என்று அழைக்கிறோம். நீங்கள் இடுகின்ற கட்டளைக்கு ஏற்ப அது செயல்படுகின்றது. அவ்வளவுதான்..கணினியும் அப்படிதான், நீங்கள் தரும் கட்டளைக்கு ஏற்ப அது இயங்கும்..ஒரே பிரச்னை, ‘உட்கார்’, ‘நில்’ போன்ற கட்டளைகள் அதற்குப் புரியாது. தெலுங்கு தெரிந்த ஒருவரிடம் நீங்கள் தமிழைத் தவிர்த்துத் தெலுங்கில் பேசுவதுபோல, கணினிக்குத் தெரிந்த மொழியில் பேசினால்தான் அதற்குப் புரியும்!.கணினிக்கு என்னென்ன மொழிகள் தெரியும்?.ஆங்கிலத்தில் இதற்கு ஏராளமான மொழிகள் உள்ளன. உலகெங்கும் லட்சக்கணக்கானோர் இதனைப் பயன்படுத்திக் கணினிக்குக் கட்டளையிடுகிறார்கள், கணினியும் அதன்படி செயல்படுகின்றது.